
RAPORT

asupra Proiectului de Lege pentru modificarea şi completarea unor acte normative privind sistemul electoral
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, în fond, cu proiectul de Lege pentru modificarea şi completarea unor acte normative privind sistemul electoral, trimis cu adresa nr. PL.x.799 din 28 noiembrie 2007,  înregistrat cu nr. 31/327 din 10 martie 2009.

Senatul, în calitate de primă Cameră  sesizată, a adoptat proiectul de lege în şedinţa din data de 12 noiembrie 2008, ca urmare  a depăşirii termenului de adoptare, potrivit art. 75 alin. (2) teza a III-a din Constituţia României, republicată.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 

Guvernul României, prin punctul de vedere transmis cu adresa nr.460/DRP din 2 februarie 2009, nu susţine adoptarea acestei iniţiative legislative.
Consiliul Legislativ  a avizat favorabil, cu observaţii şi propuneri, iniţiativa legislativă, conform avizului nr. 1179/2006.
Comisia juridică, de disciplină şi imunităţi a avizat favorabil proiectul de lege la 3 decembrie 2007.
Comisia pentru drepturile omului, culte şi problemele minorităţile naţionale a avizat favorabil proiectul de lege la 4 decembrie 2007.

Comisia pentru egalitatea de şanse pentru femei şi bărbaţi a avizat favorabil proiectul de lege la 5 decembrie 2007.

Proiectul de lege  supus dezbaterii are ca obiect de reglementare  modificarea şi completarea unor acte normative privind sistemul electoral, în scopul armonizării legislaţiei româneşti în acest domeniu cu prevederile       acquis-ului comunitar, principalele prevederi referindu-se la crearea cadrului juridic privind exercitarea dreptului de a alege şi de a fi ales în autorităţile administraţiei publice locale de către cetăţenii statelor membre ale Uniunii Europene care locuiesc în România, potrivit dispoziţiilor constituţionale ale art. 16 alin. (4), în condiţiile Tratatului de Aderare a României la Uniunea Europeană, ratificat de România prin Legea nr. 157/2005.
În conformitate cu prevederile art. 61 din Regulamentul Camerei Deputaţilor, membrii Comisiei  au examinat iniţiativa legislativă mai sus menţionată, punctul de vedere al Guvernului şi avizul favorabil al Consiliului Legislativ în şedinţa din 6 mai 2009.
Din numărul total de 24 de  membri ai Comisiei juridice, de disciplină şi imunităţi au participat la şedinţă 14 deputaţi.
La dezbateri a participat, în calitate de invitat, domnul Marin Pătuleanu, consilier al secretarului de stat din Ministerul Administraţiei şi Internelor.
Cu ocazia dezbaterilor s-a constatat că, între data adoptării de către Senat a acestei iniţiative legislative şi momentul în care acesta a fost trimis pentru întocmirea raportului la Comisia juridică, de disciplină şi imunităţi au trecut 2 ani.
 În acest timp s-a constatat faptul că a intrat în vigoare Ordonanţa de urgenţă nr. 20/2008  privind unele măsuri pentru organizarea şi desfăşurarea alegerilor pentru autorităţile administraţiei publice locale, aprobată prin Legea nr. 5/2009, Ordonanţa de urgenţă nr. 32/2008 privind modificarea Legii nr. 67/2004 pentru alegerea autorităţilor administraţiei publice locale şi pentru modificarea şi completarea Legii nr. 334/2006 privind finanţarea activităţii partidelor politice şi a campaniilor electorale, aprobată prin Legea nr. 4/2009, precum şi Legea nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali. Aceste acte normative cuprind reglementări propuse prin proiectul de lege pentru modificarea şi completarea unor acte normative privind sistemul electoral şi, prin urmare, pentru evitarea unei duble reglementări şi a paralelismelor legislative se impune respingerea proiectului de lege mai sus menţionat. De asemenea, în sprijinul soluţiei de respingere a proiectului de lege s-a reţinut faptul că iniţiativa legislativă propune modificări şi completări la Legea nr. 373/2004 pentru alegerea Camerei Deputaţilor şi a Senatului, lege care a fost abrogată prin intrarea în vigoare a Legii nr. 35/2008.
În urma dezbaterii, membrii Comisiei au hotărât, cu unanimitate de voturi, să propună plenului Camerei Deputaţilor  respingerea proiectului de lege.                    
În raport de obiectul şi conţinutul său, proiectul de lege  face parte din categoria legilor organice.
PREŞEDINTE,                                              SECRETAR,
           Daniel BUDA                                   Gabriel ANDRONACHE

Paul Şerban
PAGE  
1

